A Bizottság 40/96/EK rendelete
(1996. január 12.)
a mezőgazdasági átváltás során alkalmazott korrekciós tényező eltörlése miatt az ECU-ben megadott értékük tekintetében kiigazított bizonyos árak és összegek 1995. január 1-jét megelőzően történő rögzítéséről szóló, a juh- és kecskehúságazatra vonatkozó rendeletek aktualizálásáról és módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 150/95/EK rendelettel [1] módosított, a közös agrárpolitika céljából alkalmazandó elszámolási egységről és átváltási árfolyamokról szóló, 1992. december 28-i 3813/92/EGK tanácsi rendeletre [2] és különösen annak 13. cikke (1) bekezdésére,
mivel a 3813/92/EGK rendelet 13. cikkének (2) bekezdése 1995. február 1-jétől módosítja bizonyos árak és összegek ECU-ben megadott értékét annak érdekében, hogy semlegesítse a mezőgazdaságban alkalmazott átváltási arányokat 1995. január 31-ig befolyásoló 1,207509-es korrekciós tényező eltörlésének hatását;
mivel az érintett árak és összegek 1995. február 1-jétől ECU-ben megadott új értékeit a 3813/92/EGK rendelet 13. cikkének (2) bekezdése és a legutóbb a 2853/95/EK rendelettel [3] módosított, a mezőgazdasági átváltási árfolyamok meghatározására és alkalmazására vonatkozó részletes szabályokról szóló, 1993. április 30-i 1068/93/EGK bizottsági rendelet [4] 18. cikkének (1) bekezdése állapította meg;
mivel az 1068/93/EGK rendelet 18. cikkének (2) bekezdésével összhangban, a zavarok elkerülése végett és a közös agrárpolitika alkalmazásának elősegítése érdekében, az érintett árak és összegek ECU-ben megadott értékeire új értékeket kell megállapítani, amennyiben azokat nem időszakosan alkalmazzák, illetve amennyiben azok legalább a következő időpontoktól alkalmazhatók:
- a gazdasági év által nem érintett összegek esetében 1996. január 1-jétől,
- 1996. elejétől kezdődően azoknak az áraknak és összegeknek az esetében, amelyekre vonatkozóan a gazdasági év 1996. januárjában kezdődik,
- egyéb esetekben az 1995/96-os gazdasági évtől,
amelyek az 1995. február 1-je előtt hatályba lépett rendeletekben szerepelnek; mivel ezért az érintett rendeletet módosítani kell;
mivel az érthetőség érdekében a támogatások árfolyamaira és/vagy a legutóbb a 363/93/EGK rendelettel [5] módosított 1323/90/EGK tanácsi rendeletben [6] és a legutóbb a 879/95/EK rendelettel [7], az 510/93/EGK bizottsági rendelettel [8] és az 1123/93/EGK bizottsági rendelettel [9] módosított 3447/90/EGK bizottsági rendeletben [10] előírt biztosítékok ECU-ben megadott új értékét a legközelebbi egész számra kell kerekíteni;
mivel az e rendeletben előírt intézkedések összhangban vannak a Juh- és Kecskehúspiaci Irányítóbizottság véleményével,
ELFOGADTA EZT A RENDELETET:
1. cikk
A juh- és kecskehúságazatban, a 3813/92/EGK rendelet 13. cikkének (2) bekezdése, valamint az 1068/93/EGK rendelet 18. cikkének (1) bekezdése értelmében, az ECU-ben megadott egyes árak és összegek 1995. február 1-jétől hatályba lépő módosításai következtében a 2. cikkben említett jogi eszközöket az ott meghatározottak szerint módosítani kell.
2. cikk
(1) Az 1323/90/EGK rendelet a következőképpen módosul:
- az 1. cikk első francia bekezdésében az "5,5 ECU" helyébe "6,641 ECU" lép,
- az 1. cikk második francia bekezdésében a "3,8 ECU" helyébe "4,589 ECU" lép,
- az 1. cikk harmadik francia bekezdésében a "3,8 ECU" helyébe "4,589 ECU" lép.
(2) A 3447/90/EGK rendelet a következők szerint módosul:
- a 2. cikk (2) bekezdésében az "1,2 ECU" helyébe "1,45 ECU" lép,
- a 4. cikkben a "120 ECU" helyébe "145 ECU" lép.
(3) Az 510/93/EGK rendelet a következőképpen módosul:
- a melléklet 1. részében a "380 ECU" összeg helyébe "459 ECU" összeg, a "110 ECU" összeg helyébe pedig "133 ECU" összeg lép,
- a melléklet 2. részében a "380 ECU" összeg helyébe kétszer a "459 ECU" összeg, a "110 ECU" összeg helyébe kétszer a "133 ECU" összeg lép.
(4) Az 1123/93/EGK rendelet a következőképpen módosul:
- a mellékletben a "440 ECU" összeg helyébe az "531 ECU" összeg, a "170 ECU" összeg helyébe a "205 ECU" összeg lép.
3. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
A 2. cikk (1) bekezdését minden összegre alkalmazni kell, attól kezdődően, hogy az 1995. február 1-jén vagy azt követően megállapított mezőgazdasági átváltási arányokat először alkalmazzák.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1996. január 12-én.